钦定古今图书集成/明伦汇编/官常典/第777卷 > 王悦
## 钦定古今图书集成/明伦汇编/官常典/第777卷 > 王悦

按《宋书王歆之传》：“太宗世，琅邪王悦亦莅官清正，见
知。悦字少明，晋右将军羲之曾孙也。父靖之，官至司
徒左长史。靖之为刘穆之所厚，就穆之求侍中，如此
非一。穆之曰：‘卿若不求，久自得也’。遂不果。悦泰始中
为黄门郎、御史中丞，上以其廉介，赐良田五顷，迁尚
书吏部郎、侍中，在门下尽其心力。五年，卒官，追赠太”
常。初，悦为侍中，检校御府太官、太医诸署，得奸巧甚
多。及悦死，众咸谓“诸署咒诅之。”上乃收典掌者十馀
人，桎梏，云送淮阴，密令渡瓜步江，投之中流。